section_heading: Mitologija
paragraph_text: Bogovi su posjetili Ægira, kralja mora, te su vidjeli da ima mnogo kotlića, pa su mu predložili da ih on ugošćava na zabavama. Ægir je pristao, ali pod uvjetom da mu donesu dovoljno velik kotao u kojem će moći pripremiti dovoljno medovine za sve. To je predstavljalo problem, sve dok se bog rata Tyr nije sjetio da je vidio kako njegov otac Hymir posjeduje velik kotao. Tyr je poveo bogove do mjesta na kojem živi njegov otac. Hymir je bio u lovu, pa su bogove ugostile Hymirove majka i žena. Kad se Hymir vratio, majka mu je objasnila situaciju. Bog Thor je pojeo svu hranu. Zbog toga su Thor i Hymir pošli pecati. Thor je htio ići sve dalje, usprkos Hymirovim upozorenjima. Thor je na mamac uspio uhvatiti čudovišnu zmiju Jörmungandr te ju je htio ubiti, ali se Hymir prestravio pa je prerezao konop i zmija je potonula u morske dubine.<ref>Davidson, Hilda Ellis (1993). The Lost Beliefs of Northern Europe. Routledge. Str. 50–53. ISBN 0-203-40850-0.